יש הרבה סיבות למה כדאי לכם להוסיף את עקבה לרשימה שלכם. עקבה היא עיר החוף היחידה בירדן ונחשבת לעיר תיירות אהובה בכל העולם. היא בסיס לצלילות מרהיבות בים האדום וכן גם שער כניסה לואדי רם המרהיב ולפטרה היפהפייה, וכן מלאה בעתיקות היסטוריות, תרבות אסלאמית ומסגדים נהדרים.
מעבר לכל אלו, בתמציתה עקבה מציעה חופשת בטן-גב חלומית ומפנקת. העיר מלאה בריזורטים יוקרתיים על בסיס הכל כלול, חופי ים נהדרים, ספא וספורט ימי, והכל במחירים שהם נוחים משמעותית מאלו שתמצאו באילת, ובמרחק קצרצר ממנה!
ובהחלט, אפשר לומר שמה שהופך את עקבה לחופשה אידיאלית עבור ישראלים הוא נוחות ההגעה. עקבה ממוקמת מרחק קצרצר מישראל (את הגבול באילת ניתן לחצות רגלית), כך שתקבלו חופשה חלומית בחו"ל במרחק קפיצה מהבית.
כל אלו מרכיבים יחד את הסיבות למה עקבה עתידה להפוך ליעד החם הבא של הישראלים -קרובה יותר משארם א'-שייח', יוקרתית ונוצצת, ומלאה באטרקציות מרהיבות למבוגרים ולילדים.